

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. február 19-i rendkívüli ülésére

**Tárgy: Előterjesztés a Városgazda Kft. működésével kapcsolatos döntésekről**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Polgármester, Alpolgármester, Osztályvezetők |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** | 1. sz. melléklet- Közszolgáltatási szerződés 2. sz. melléklet- Városgazda Kft. ügyvezetőjének levele |

Jánoshalma, 2025. február 18.

**Tisztelt Képviselő-testület!**

**I.**

Jánoshalma Városi Önkormányzat Közszolgáltatási szerződést kötött a Városgazda Vízgazdálkodási Kommunális Szolgáltató és Kereskedelmi Kft-vel 2020. március 30. napján a közfeladatok és közszolgáltatások ellátása érdekében.

A szerződés II./4 pontja értelmében a szerződés 2020. január 1. napján lépett hatályba, melyet a Felek 5 éves határozott időre kötöttek.

Tekintettel arra, hogy a Városgazda Kft. a közszolgáltatási szerződésben foglaltakat 2025. január 1. napja óta is ellátja, illetve az Önkormányzat is folyósította az előző évi támogatási összeg arányos részét, szükséges a szerződés meghosszabbítása, melyet az I. számú határozati javaslat tartalmaz.

**II.**

Az előterjesztéshez 2. számú mellékletként csatolásra került a Városgazda Kft. ügyvezetőjének levele, melyet Jánoshalma Városi Önkormányzat Képviselő-testületének a 2025. évi költségvetésről szóló 6/2025. (II.14.) önkormányzati rendelete kapcsán fogalmazott meg a Tulajdonos felé.

A tájékoztatás értelmében a 2025. évi önkormányzati támogatás mértéke nem elegendő a feladatok ellátására és a meglévő személyi állomány bérére, melyre tekintettel 9 fő létszámleépítésére, a feleslegessé váló eszközök értékesítésére és huszonhétmillió forint pótbefizetésre tesz javaslatot az ügyvezető.

A levéllel kapcsolatos javaslatot a II. számú határozati javaslat tartalmazza.

**III.**

A 2020. március 30. napján kelt Közszolgáltatási szerződés értelmében a Városgazda Kft. látja el

* a Zöldfelület, park- és közterületgazdálkodás
* ingatlanok karbantartása
* sportpálya üzemeltetése
* központi irányítás és
* egyéb városüzemeltetési feladatokat.

Javaslom átgondolásra a Képviselő-testületnek, hogy ezen feladatokat is a Kft. lássa-e el a jövőben, vagy pedig kerüljenek ki ezen faladatok a Kft. tevékenységi köréből.

Amennyiben a fenti településüzemeltetéssel kapcsolatos feladatokat a T. Képviselő-testület ki kívánja venni a Kft. tevékenységéből, javaslom, hogy abban az esetben az Önkormányzat működtesse szakfeladatként.

Amennyiben Jánoshalma Városi Önkormányzat fogja végezni a településüzemeltetési tevékenységeket, úgy szükség a Kft-nél ezen feladatokat ellátó személyek közül 19 fő átvétele az Önkormányzathoz, mint átvevő munkáltatóhoz.

Amennyiben az Önkormányzat a fenti városüzemeltetési feladatokat szakfeladatként átveszi, úgy szükséges továbbá a feladatokhoz kacsolódó ingatlanokra vonatkozó bérleti szerződés és gépek üzemeltetésével kapcsolatos megállapodás felbontása is.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatokat elfogadni szíveskedjen.

1. **Határozati javaslat:**

Jánoshalma Városi Önkormányzat Képviselő-testülete meghosszabbítja a Városgazda Vízgazdálkodási Kommunális Szolgáltató és Kereskedelmi Kft. és az Önkormányzat között 2020. január 1. napján hatályba lépett Közszolgáltatási szerződést 2025. február 28. napjáig.

A Képviselő-testület felkéri a polgármestert, hogy tegye meg a szükséges intézkedéseket.

**Felelős:**  Lengyel Endre polgármester

Juhász Zsolt ügyvezető

**Határidő:** azonnal

1. **Határozati javaslat**

Jánoshalma Városi Önkormányzat Képviselő-testülete megismerte a Városgazda Kft. ügyvezetőjének tájékoztató levelét, az abban foglalt létszámleépítéssel és eszközértékesítéssel nem ért egyet, azt nem támogatja.

**Felelős:**  Lengyel Endre polgármester

**Határidő:** azonnal

1. **Határozati javaslat**
2. Jánoshalma Városi Önkormányzat Képviselő-testülete úgy dönt, hogy a

* zöldfelület, park- és közterületgazdálkodás
* ingatlanok karbantartása
* sportpálya üzemeltetése
* központi irányítás és
* egyéb városüzemeltetési feladatokat 2025. március 1. napjától

Jánoshalma Városi Önkormányzat szakfeladatként látja el, Városüzemeltetés néven.

A feladat ellátásához átveszi a Városgazda Kft-nél ezen feladatokat ellátó személyek közül 19 főt.

Felkéri továbbá az ügyvezetőt, hogy 2025. március 1. napjával bocsássa az Önkormányzat rendelkezésére a fenti feladatok ellátását szolgáló és a Városgazda Kft-nek használatra átadott eszközöket és gépeket.

A Képviselő-testület felkéri a polgármestert, hogy tegye meg a szükséges intézkedéseket.

**Felelős:**  Lengyel Endre polgármester

**Határidő:** azonnal

1. **Határozati javaslat**

Jánoshalma Városi Önkormányzat Képviselő-testülete dönt arról, hogy az Önkormányzat és a Városgazda Kft. közös megegyezéssel felbontja a 2007. november 15. napján kelt bérleti szerződést, valamint a megállapodás gépek üzemeltetéséről szóló megállapodást.